Diari Oficial de la Generalitat Valenciana


Sumari del DOGV 6229, del 18-03-2010 (2010/2682)

Informació pública del projecte de reparcel·lació de la unitat d'execució UA-5 de les normes subsidiàrias dels Poblets.
-----------------------------------------------------------------------------------------------------------------------

### Dades del document

Número de DOGV
:   6229

Data del DOGV
:   18-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2682


Data del document
:   02-03-2010

Organisme emissor
:   Inversiones Hipotecarias Mediterraneas, SL

Tipus de document
:   Anunci

Descriptors 

:   * Poblets, els
    * empresa privada
    * pla d'urbanisme

Informació pública del projecte de reparcel·lació de la unitat d'execució UA-5 de les normes subsidiàrias dels Poblets. [2010/2682]  
Als efectes previstos en la Llei 1612005, de 30 de desembre, de la Generalitat, Urbanística Valenciana (LUV), així com en el Reglament d'Ordenació i Gestió Territorial Urbanística (ROGTU), aprovat per Decret 67/2006, de 12 de maig, del Consell, modificat per Decret 36/2007, de 13 d'abril, del Consell, mitjançant el present anunci es fa saber:  
1. Inversiones Hipotecarias Mediterráneas, SL, amb CIF H43254675, ha protocol·litzat davant la notaria de Dénia de José María González Arroyo el projecte de reparcel·lació de la unitat d'execució UA-5 de les normes subsidiàries dels Poblets, a l'empara del que estableixen els articles 169 i següents de la LUV, i concretament el que preveuen els articles 177 de la LUV i 416 del ROGTU. El projecte ha estat presentat també davant l'Ajuntament dels Poblets (Alacant).  
2. La unitat d'execució UA-5 se situa dins la subzona litoral-5 amb una superfície segons el Pla de Reforma Interior aprovat de 11.595,04 m², i disposa d'ordenació preexistent i detallada. Els límits de la unitat d'execució es troben definits en l'expedient d'homologació i pla de reforma interior de la UA-5, que ha modificat les normes subsidiàries de planejament municipal dels Poblets, que corresponen amb Nord: delimitació del domini públic maritimoterrestre reculat 6 metres cap al Sud respecte del que es trobava en vigor en 1989; Sud: eix Camí Reial de Gandia; Est: Eix c/ 7 partida Platja de l'Almadrava i eix c/ 9, partida Sorts de la Mar; Oest: eix c/ 8 partida Platja de l'Almadrava i eix c/ 10, partida Sorts de la Mar. Dins de la UA-5 hi ha tres parcel·les dotacionals afectes el seu ús i destí, amb una superfície total de 902,62 m², que s'exclouen de la massa reparcelable, si bé s'ha d'incloure la part dels vials a executar de conformitat amb l'Ordenança Reguladora Específica del Cànon d'Urbanització per a sufragar l'execució de les obres d'urbanització dels carrers adjacents a la unitat d'execució UA-5 dels Poblets (BOP n° 90, de data 15 de maig de 2009), açò és 1.104 m², pel que la massa reparcelable queda fixada en 11.796,42 m², sent el projecte de reparcel·lació el document adequat per a la delimitació de l'àrea reparcelable, de conformitat amb el que disposa l'article 169.6 de la LUV.   
3. En aplicació del que disposen els preceptes esmentats, i mitjançant aquest anunci, se sotmet a informació pública el projecte de reparcel·lació durant un mes, mitjançant la seua publicació en el Diari Oficial de la Comunitat Valenciana, termini que computarà des de la publicació de l'anunci en el DOCV.   
4. Durant el referit termini podran formular-se qualssevulla al·legacions, en els termes legals previstos, per a la qual cosa es podrà consultar el projecte de reparcel·lació, junt amb el certificat de domini i càrregues expedit pel Registre de la Propietat de Dénia número 2, en l'Ajuntament dels Poblets, de dilluns a divendres en horari de 10.00 a 14.00 hores. El projecte i documents annexos podran ser igualment consultats en la notaria de José María González Arroyo, sítia a Dénia (Alacant), carrer Marqués de Camp, núm. 46, entresòl, 03097, de dilluns a divendres en horari de 10.00 a 14.00 hores, en les dependències de la qual podran formular-se igualment les al·legacions i presentar els documents que estimen oportuns.  
5. Es fa constar així mateix que, amb caràcter previ a la present publicació, s'han remés les notificacions als interessats de conformitat amb el que establix l'article 416 del ROGTU, si bé el present anunci servirà per a esmenar qualsevol defecte en què es puga incórrer en la notificació i per a notificar a aquells interessats, titulars cadastrals o propietaris afectats que pogueren resultar desconeguts o per al supòsit en què les dades que figuren en els arxius i registres oficials resultaren erronis, segons el que disposen els articles 58 i 59 de la Llei 30/1992, de Règim Jurídic de les Administracions Públiques i Procediment Administratiu Comú.   
6. Es fa expressa advertència del deure legal dels propietaris i titulars de drets afectats per la reparcel·lació d'exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa serveix la present notificació com a requeriment per a l'aportació de la informació indicada, advertint, així mateix, que l'omissió, error o falsedat d'aquestes declaracions no podran afectar el resultat objectiu de la reparcel·lació. En el cas que s'apreciara dol o negligència greu podrà exigir-se la responsabilitat civil o penal que corresponga. Especialment, es requereix els titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització amb càrrec al projecte de reparcel·lació forçosa.   
Els Poblets, 2 de març de 2010.- L'administrador: Félix Marín García.